ואייט ראסל

ואייט הון ראסל (באנגלית: Wyatt Hawn Russell  נולד ב-10 ביולי 1986) הוא שחקן קולנוע אמריקאי-יהודי ושחקן הוקי קרח לשעבר.

 ראשית חייו 
ראסל נולד בלוס אנג'לס, קליפורניה, לשחקנים קורט ראסל וגולדי הון.  הוא נכדו של השחקן בינג ראסל. שני אחיו-למחצה (מנישואיה הראשונים של אימו) הם השחקנים אוליבר הדסון וקייט הדסון. הוא ממוצא גרמני, אנגלי, סקוטי, אירי והונגרי-יהודי (מסבתו מצד אמו).

 קריירה 
ראסל שיחק בקבוצות הוקי חובבניות ומקצועניות בתפקיד השוער. בין היתר שיחק בריצ'מונד סוקס, לנגלי הורנטס, שיקגו סטיל, וגרוניז גריסון. הוא גם שיחק הוקי באוניברסיטת אלבמה בהאנטסוויל. הקריירה שלו נקטעה בגלל פציעות.

כילד ראסל שיחק בכמה סרטי קולנוע ובסדרות טלוויזיה. כשחקן בוגר שיחק בין היתר בסרט "רחוב ג'אמפ 22" משנת 2014. בשנת 2016 שיחק בסרט "Folk Hero & Funny Guy" שהוקרן לראשונה בפסטיבל טרייבקה. בשנת 2016 שיחק בפרק של סדרת הטלוויזיה "מראה שחורה".

בשנת 2018, הוא שיחק בתפקיד ראשי בסרט האימה "אוברלורד".

בשנת 2020 שיחק במיני-סדרה של רשת שואוטיים "ציפור אלוהים שבשמים" שיצר והפיק אית'ן הוק מתוך עיבוד לספר באותו שם משנת 2013 של הסופר היהודי-אמריקאי ג'יימס מקברייד.

בשנת 2021 הוא כיכב בתפקיד ג'ון ווקר / סוכן ארצות הברית במיני-סדרה "הפלקון וחייל החורף" של דיסני +, חלק מהיקום הקולנועי של מארוול. באותה שנה שיחק במותחן הפסיכולוגי של נטפליקס "האישה בחלון", מתוך תסריט שעיבד טרייסי לטס, המבוסס על רומן משנת 2018 בשם זהה על ידי א.ג'. פין.

בשנת 2023 החל לככב בסדרת הפעולה והמדע-בדיוני "מונרך: מורשת של מפלצות" (אנ') שיצר מאט פרקשן עבור רשת אפל TV פלוס; בעוד ראסל גילם את דמותו של לי שואו בצעירותו, אביו, קורט ראסל גילם את דמותו הבוגרת. 

 חיים אישיים 
ב-14 במרץ 2012 לאחר שנתיים של זוגיות, התחתן ראסל עם הסטייליסטית סאן האמרס, אותה הכיר בהולנד בזמן ששיחק בקבוצת הוקי.  בני הזוג נפרדו ב-2 במרץ 2015, והתגרשו ביחסים טובים ב-24 באוקטובר 2017. 

לאחר שנפגשו על סט הצילומים של הסרט "Folk Hero & Funny Guy" בשנת 2015, ראסל החל מערכת יחסים עם השחקנית מרדית' האגנר. הם התארסו בדצמבר 2018 ונישאו בשנת 2019. במרץ 2021 נולד בנם הראשון, באדי פרינס ראסל.

 פילמוגרפיה 
 קולנוע 
שנה סרטתפקיד הערות 1987 נשואה לשניים תינוק במגרש גולף ללא קרדיט 1996 הבריחה מלוס אנג'לס ילד יתום ללא קרדיט 1998 חייל קטלני טוד (בן 11) 2010 תיכון בראש טובצעיר מתבגר מסומם 2011 הפלישה למערב מיקי הקטן 2012 הכל יחסים שחקן הוקי פלרטטן 2013 אנחנו מה שאנחנו סגן אנדרסאהבה וכבוד טופר לינקולן 2014 רחוב ג'אמפ 22 זוק היית'קר ביולי פרדי ראסלעל דלתו של השטן סם 2016 כולם רוצים את זה!! צ'רלי ווילובי Folk Hero & Funny Guy ג'ייסון 2017 אינגריד מאבדת את הצפון עזרא אוק'יףשולחן 19 טדיבריון להשכרה 2 אנדרס קייןאגם שימר אד ברטון 2018בלייז גליןאוברלורד רב"ט לואיס פורד 2021 האישה בחלון דייוויד וינטרס2024שחייה ליליתריי וולר2025ת'אנדרבולטס*ג'ון ווקר / סוכן ארצות הבריתBroke טרוגם מפיקאתם מוזמנים חגיגית (אנ')רקדן עם מסכה2026התגלית

 טלוויזיה 
 שנה סדרה תפקיד הערות 2010 חוק וסדר: לוס אנג'לס סם לומיס פרק: "Hollywood" 2013 משפחה בהפרעה אוקווד פרק: "Colony Collapse" המתים המהלכים: השבועה פול סדרת רשת; 3 פרקים 2016 מראה שחורה קופר פרק: "Playtest" 2018–2019 לודג' 49  שון "דוד" דאדלי תפקיד ראשי (2 עונות); 20 פרקים 2020ציפור אלוהים שבשמים ג'יב סטיוארט 3 פרקים 2021 הפלקון וחייל החורף ג'ון ווקר / סוכן ארצות הברית תפקיד ראשי; 6 פרקים2022תחת נס השמייםדן לפארטימיני-סדרהClassifiedאיווןפודקאסט; 8 פרקים2023–הווהמונרך: מורשת של מפלצות (אנ')לי שואו בצעירותותפקיד ראשי; 10 פרקים2025הזומבים של מארוולג'ון ווקר / סוכן ארצות הבריתדיבוב; פרק: "#1.2"

 פרסים ומועמדויות 
שנה פרס קטגוריה עבורתוצאהמקור 2014 פרס בחירת הנוער פריצת השנה בסרט קולנוערחוב ג'אמפ 22 2025פרס סאטורןהשחקן הטוב ביותר בסדרת טלוויזיהמונרך: מורשת של מפלצות (אנ')

קישורים חיצוניים

 הערות שוליים 

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:קליפורניה: ספורטאים
קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:שחקני הוקי קרח אמריקאים
קטגוריה:אמריקאים ממוצא יהודי-הונגרי
קטגוריה:אמריקאים שנולדו ב-1986